Na temelju članka 18. stavka 1. i 2. Zakona o Hrvatskoj gorskoj službi spašavanja («Narodne novine» broj 79/06 i 110/15) i članka 34. Statuta Općine Ružić, („Službeni vjesnik Šibensko-kninske županije“ br. 06/08, 04/13 i 02/18), Općinsko vijeće Općine Ružić na 15. sjednici održanoj dana 14.12.2019. godine, donijelo je

P R O G R A M

javnih potreba za obavljanje djelatnosti Hrvatske gorske službe spašavanja – Stanice Šibenik za 2020. godinu

Članak 1.

Programom javnih potreba za obavljanje djelatnosti Hrvatske gorske službe spašavanja – Stanice Šibenik za 2020. godinu, a na temelju zajednički utvrđenog interesa Općine Ružić i Hrvatske gorske službe spašavanja - Stanice Šibenik kao temeljne operativne snage sustava civilne zaštite, u Proračunu Općine Ružić za 2020. godinu osiguravaju se sredstva u iznosu od 7.000,00 kuna.

Članak 2.

Sredstva iz članka 1. ovog Programa namijenjena su za financiranje redovite djelatnosti Hrvatske gorske službe spašavanja u skladu s člankom 5. Zakona o Hrvatskoj gorskoj službi spašavanja, a sve prema planu utroška sredstava Hrvatske gorske službe spašavanja – Stanice Šibenik, odnosno aktivnosti predviđene njihovim Programom.

Članak 3.

Sredstva iz članka 1. ovog Programa utrošit će se kako slijedi:

|  |  |  |
| --- | --- | --- |
|  | Opis troška | Iznos rate/kn |
| 1. rata | Osiguranje spremnosti i pripravnost, razvoj djelatnosti, obuka i izgradnja ljudskih kapaciteta, razvoj tehničko-tehnološke opremljenosti | 4.000,00 |
| 1. rata | Akcije potraga i spašavanja, unapređenje sustava zaštite i spašavanja, preventiva i edukacija, uređenje i održavanje službenih prostora | 3.000,00 |

UKUPNO 7.000,00 KN

Članak 4.

Sredstva iz članka 1. i 3. ovog Programa uplaćuju se na žiro račun Hrvatske gorske službe spašavanja – Stanice Šibenik.

Članak 5.

Hrvatska gorska služba spašavanja – Stanica Šibenik dužna je Općini Ružić podnijeti godišnje izvješće o izvršenju programa i projekata te utrošku sredstava u roku 60 dana od isteka poslovne godine.

Članak 6.

Ovaj Program stupa na snagu osmog dana od dana objave u „ Službenom vjesniku Šibensko-kninske županije“, a primjenjuje se od 01.01.2020. godine.

KLASA: 810-03/19-01/5

URBROJ: 2182/08-02-19-1

Gradac, 14.12. 2019.

OPĆINSKO VIJEĆE OPĆINE RUŽIĆ

PREDSJEDNIK

\_\_\_\_\_\_\_\_\_\_\_\_\_\_\_\_

Ante Duran

**O B R A Z L O Ž E N J E**

**uz Prijedlog Programa javnih potreba za obavljanje djelatnosti Hrvatske gorske službe spašavanja – Stanice Šibenik za 2020. godinu**

Zakonom o Hrvatskoj gorskoj službi spašavanja („Narodne novine“ broj 79/06 i 110/15) utvrđeno je da predstavničko tijelo jedinice lokalne i područne (regionalne) samouprave donosi program javnih potreba za obavljanje djelatnosti stanica Hrvatske gorske službe spašavanja.

Proračunom Općine Ružić za 2020. godinu osigurana su sredstva za redovnu djelatnost Hrvatske gorske službe spašavanja – Stanice Šibenik u ukupnom iznosu od 7.000,00 kuna koja će se utrošiti za namjenu iz članka 3. ovog Programa, stoga se predlaže da Općinsko vijeće Općine Ružić raspravi i usvoji predloženi Program javnih potreba za obavljanje djelatnosti Hrvatske gorske službe spašavanja – Stanice Šibenik za 2020. godinu.